CELEX: 32015D1175
Language: bg
Date: 2015-07-15 00:00:00
Title: Решение за изпълнение (ЕС) 2015/1175 на Комисията от 15 юли 2015 година за изменение на Решение 2006/473/ЕО по отношение на признаването на главен областен център Gordonia в Южна Африка за свободен от Guignardia citricarpa Kiely (всички нейни щамове, патогенни за цитрусовите растения) (нотифицирано под номер С(2015) 4749)

17.7.2015   
            
            
               BG
            
            
               Официален вестник на Европейския съюз
            
            
               L 189/39
            
         РЕШЕНИЕ ЗА ИЗПЪЛНЕНИЕ (ЕС) 2015/1175 НА КОМИСИЯТА
   от 15 юли 2015 година
   за изменение на Решение 2006/473/ЕО по отношение на признаването на главен областен център Gordonia в Южна Африка за свободен от Guignardia citricarpa Kiely (всички нейни щамове, патогенни за цитрусовите растения)
   
      
         (нотифицирано под номер С(2015) 4749)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално част А, раздел I, точка 16.4 от приложение IV към нея,
   като има предвид, че:
   
               (1)
            
            
               С Решение 2006/473/ЕО на Комисията (2) някои главни областни центрове в провинция Northern Cape от Южна Африка са признати за свободни от Guignardia citricarpa Kiely (всички нейни щамове, патогенни за цитрусовите растения).
            
         
               (2)
            
            
               Въз основа на информацията, предоставена от Южна Африка по отношение на главен областен център Gordonia в провинция Northern Cape и липсата на прихващане на Guignardia citricarpa Kiely (всички нейни щамове, патогенни за цитрусовите растения) по повърхността на цитрусовите плодове с произход от тази област, изглежда, че главен областен център Gordonia е свободен от този вредител. Поради това е уместно той да бъде признат за свободен от Guignardia citricarpa Kiely (всички нейни щамове, патогенни за цитрусовите растения).
            
         
               (3)
            
            
               Поради това Решение 2006/473/ЕО следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В член 3, параграф 2 от Решение 2006/473/ЕО буква а) се заменя със следното:
   
      
                  „а)
               
               
                  в Южна Африка: Western Cape; Northern Cape: главните областни центрове Gordonia, Hartswater и Warrenton;“.
               
            
   Член 2
   Адресати на настоящото решение са държавите членки.
   
      Съставено в Брюксел на 15 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение 2006/473/ЕО на Комисията от 5 юли 2006 г. за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes или Guignardia citricarpa Kiely (всички патогенни за цитрусите щамове) (ОВ L 187, 8.7.2006 г., стр. 35).